23andMe

23andMe היא חברת ביוטכנולוגיה הממוקמת בעיר מאונטיין ויו בעמק הסיליקון שבקליפורניה. החברה מעניקה שירותי גנומיקה אישית. השם 23andMe נגזר מ-23 זוגות הכרומוזומים הקיימים בתאי הגוף הנורמליים של גוף האדם. בשנת 2008 ערכת בדיקת הדנ"א האישית שלהם זכתה בתואר המצאת השנה על ידי מגזין טיים. החברה הוקמה על ידי לינדה אייבי, פול קוסנזה ואן ווצ'יצקי במטרה להעניק בדיקות גנטיות לציבור הרחב. החברה שהחלה מעניקה שירותיה בנובמבר 2009, משתמשת בדגימת רוק של הלקוחות ובאמצעותה קובעת את ערך הגנוטיפ בכמיליון סניפים. תוצאות הבדיקה מפורסמות באתר האינטרנט של החברה וכוללות תכונות תורשתיות, גנאלוגיה ומידע על הסיכון למום מולד. בנוסף, החברה מספקת שירותי מחקר על ידי מתן מידע גנטי אנונימי לחוקרים למציאת קשרים גנטיים למחלות ולהפרעות שונות. החברה פיצלה את שירותיה והציעה שלוש גרסאות שונות בתמחור שונה: שירותי גנאלוגיה, בדיקות רפואיות ושילוב של השניים. שנה מאוחר יותר בוטלו הגרסות השונות והשירותים אוחדו מחדש. בסוף שנת 2010 החלה החברה לגבות שירותי עדכון בתשלום חודשי, אולם הגבייה בוטלה באמצע שנת 2012 עקב חוסר עניין הציבור. נכון למרץ 2014, החברה אספה כ–650,000 דגימות, ונכון לתחילת 2024 יש לחברה כ-12 מיליון לקוחות. ב-2021 הונפקה החברה בבורסה כחברה ציבורית, והגיעה בשיאה לשווי של 6 מיליארד דולר. ב-6 באוקטובר 2023 נפרצו שרתי החברה ונגנבו מהם פרטי מידע גנטי של כ-7 מיליון משתמשים. ב-2024 רצתה מנכ"לית החברה אן וצ'יצקי להופכה לחברה פרטית והציעה לרכוש את המניות שאינן בבעלותה בסכום של 40 סנט למניה, אך החברה דחתה את הצעת הרכש. בספטמבר 2024 שבעה מתוך שמונת חברי הדירקטוריון בחברה התפטרו לאחר שהמנכ"לית לא הביאה הצעת רכש טובה יותר. היכולת למפות חלקים נרחבים של הגנום האנושי העלתה שאלות שנויות במחלוקת, כגון: האם הנתונים מתורגמים בצורה משמעותית והאם אלו יובילו להפליה גנטית. בשנת 2008 כשלו ניסיונותיהן של מדינות ניו יורק וקליפורניה לחסום את שירותיה של 23andMe ושל חברות המעניקות שירותים דומים, בטענה שאין להן רישיון מתאים. כמו כן, הועלתה האפשרות לדרוש הפניית רופא לצורך בדיקה מסוג זה. באוגוסט 2008 קיבלה החברה רישיון לפעול בקליפורניה. בשנת 2008 הודיע ה-FDA האמריקאי לחברות שונות המספקות מידע גנטי ביניהן 23andMe, שהשירות שהן מספקות נחשב להליך רפואי ועל כן הן זקוקות לאישור פדרלי להפעלתו. החברה לא הגישה את המסמכים הדרושים לאישור מסוג זה, ולכן בחודש נובמבר 2013 הפסיקה למכור את ערכות איסוף הרוק, והחל מדצמבר של אותה שנה החברה מוכרת מידע גנטי לא מעובד ובדיקות גנאלוגיות בלבד. כיום מתנהלות מול החברה שתי תביעות ייצוגיות: האחת בקליפורניה והשנייה במסצ'וסטס. התביעות הייצוגיות טוענות כי החברה השתמשה בפרסום כוזב והבטיחה להעניק מידע גנומי אישי, על אף שהדבר אינו בר תוקף. מדיה וקבצים בנושא 23andMe בוויקישיתוף אתר האינטרנט הרשמי של 23andMe 23andMe, ברשת החברתית פייסבוק 23andMe, ברשת החברתית אקס (טוויטר) 23andMe, ברשת החברתית אינסטגרם 23andMe, ברשת החברתית LinkedIn 23andMe, סרטונים בערוץ היוטיוב רויטרס, הושק שירות DNA במימון גוגל; מציע בדיקה גנטית אישית, באתר ynet, 20 בנובמבר 2007 גלי וינרב, ‏399 דולר ויריקה למבחנה: כך גילה מייסד גוגל סרגיי ברין שהוא בקבוצת סיכון לחלות בפרקינסון, באתר גלובס, 10 במרץ 2009 אליזבת מרפי, פאסט קומפני, ‏והנה זה, צועק אליי במלוא גרון מעל צג המחשב: הבת שלי, שלומדת לקרוא ולשרוך שרוכים, נושאת גורם סיכון גנטי מובהק לאלצהיימר. בעלי מסמס לי שיתקשר בסביבות שמונה וחצי. "הכול בסדר?", הוא שואל. "הכול בסדר", אני עונה, "חוץ מזה שהבת שלנו עומדת לקבל אלצהיימר", באתר גלובס, 13 בנובמבר 2013 בלומברג, ה-FDA הורה לחברת הבדיקות הגנטיות 23andme להפסיק לשווק מוצרה, באתר TheMarker‏, 26 בנובמבר 2013 "Fact Sheet". 23andMe. אורכב מ-המקור ב-2013-01-19. נבדק ב-27 בנובמבר 2013. {{cite web}}: (עזרה) ההבטחה של הבדיקות הגנטיות התנפצה על קרקע המציאות | כלכליסט, באתר calcalist, ‏2024-06-04 Kiss, Jemima (9 במרץ 2014). "23andMe admits FDA order 'significantly slowed up' new customers". The Guardian. נבדק ב-10 במרץ 2014. {{cite news}}: (עזרה) Deepika Suresh, How Long Does 23andMe Take?, Xcode Life, ‏2024-01-27 (באנגלית אמריקאית) גרדיאן, נפילת חברת הגנטיקה 23andMe: כל חברי הדירקטוריון התפטרו, באתר TheMarker‏, 19 בספטמבר 2024 DeGeurin, Mack (2024-02-15). "Hackers got nearly 7 million people's data from 23andMe. The firm blamed users in 'very dumb' move". The Guardian (באנגלית בריטית). ISSN 0261-3077. נבדק ב-2024-06-04. הידיעות, סוכנויות. "עלייתו ונפילתו של 23andMe: אחד הסטארט־אפים החמים בעולם קרס לשווי אפס". TheMarker. נבדק ב-2024-06-04.